Uf das abe het me d Lili zur Chinderpsychologin gschickt. Dert het sie mehreri Zeut müesse zeichne u isch gfragt worde, öb sie wäg öppisem truurig sig. D Lili het versuecht z erkläre, sie wöug eifach numme zeutle, aber nach däm ganze Gstürm um das Zeut u dere Plagerei isch sie scho so fertig gsy, dass sie numme no het chönne briegge u s im Zeut schier e Wasserschade het gä. D  Chinderpsychologin het d Lili uf das abe chrank gschribe. Mit vergrännete Ouge isch ds Meitschi im Polyeschter-Wigwam heitgschlärpelet u d Lüt uf dr Strass hei sech nach ihre umdreit u sie schreg agluegt.